12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 14784/324 της 20 Ιαν./5 Φεβρ.  1977 (ΦΕΚ. Β΄ 76) Περί απαλλαγής ειδών τινων από της καταβολής δικαιωμάτων υπερημερίας. Έχοντες υπ’ όψιν: 1.Τας διατάξεις του άρθρου 67 παρ. 11 του Νόμου 1165/1918 «περί τελωνειακού Κώδικος» ως αύται συνεπληρώθησαν δια του άρθρου 10 παρ. 1 του Α. Νόμου 791/1948. 2.Το γεγονός ότι η εναπόθεσις εισαγωμένων ειδών τινων δεν καθίσταται δυνατή εις δημοσίας Τελωνειακάς αποθήκας ή Χώρους, είτε λόγω της φύσεως αυτών, είτε λόγω ελλείψεως δημοσίων αποθηκών ή Χώρων, αποφασίζομεν: 1.Εγκρίνομεν την απαλλαγήν εκ των δικαιωμάτων υπερημερίας του άρθρου 67 του Τελωνειακού Κώδικος, των, εγκρίσει της Τελωνειακής Αρχής, εναποτιθεμένων εις ιδιωτικάς αποθήκας ή χώρους, εκτός του Τελωνειακού περιβόλου, κάτωθι ειδών. α)Δούγια δασμ. κλασ. 4408. β)Κόντρα πλακέ δασμ. κλασ. 4415Α. γ)Χονδρόσυρμα δασμ. κλασ. 7315.Α4β. 2.Απαραίτητον προϋπόθεσιν, δια την έγκρισιν εναποθέσεως των ανωτέρω ειδών εις ιδιωτικάς αποθήκας ή χώρους και εντεύθεν δια την απαλλαγήν των εκ των περί ων η παρούσα δικαιωμάτων υπερημερίας, αποτελεί η έλλειψις τελωνειακών αποθηκών ή χώρων. Η παρούσα δημοσιευθήτω δια της Εφημερίδος της Κυβερνήσεως. 